| Deutsche Tourenwagen Masters |
| --- |
|  |
| **Kategorija** | Kėbulinių automobilių lenktynės |
| **Šalys/regionas** | Europa (50 % Vokietijoje, 50 % kitose Europos šalyse, nuo 2021 m.) |
| **Pirmas sezonas** | 2000 m. |
| **Komandų sk.** | 16 |
| **Lenktynininkų sk.** | 30 |
| **Varikliai** | Audi, Mercedes-Benz, BMW, Ferrari, Lamborghini, McLaren, Porsche |
| **Čempionas** | Vokietija Maximilian Götz (2021) |
| **Komanda čemp.** | Italija Red Bull AlphaTauri AF Corse |
| **Oficiali svetainė** | www.dtm.com |

**Deutsche Tourenwagen Masters** (sutrumpintai **DTM**) – Vokietijos kėbulinių automobilių lenktynių čempionatas, kurio lenktynės vyksta visoje Europoje. Šis čempionatas buvo sukurtas 2000 m. sujungus *Deutsche Tourenwagen Meisterschaft* ir *ITC* čempionatus.

Istorija
--------

2000 m. sezone startavo Opel, Mercedes-Benz ir Audi gamintojų komandos. Pirmuoju čempionu tapo vokietis Bernd Schneider su Mercedes-Benz. Nuo 2006 m. iki 2012 m. čempionate dalyvavo tik Mercedes ir Audi komandos.

2006 m. sezono Mercedes AMG DTM automobilis
2010 m. čempionu tapo britas Paul di Resta, kuris po šio sezono perėjo į Formulės 1 Force India ekipą.

2012 m. prie šio čempionato komandų prisijungė BMW su M3 automobiliu. Iš karto pirmą sezoną ji nugalėjo komandų ir lenktynininkų įskaitoje, pirmą kartą per 20 metų.

2013 m. Audi pradėjo naudoti RS5 automobilį.

2021 m. čempionate buvo pradėti naudoti Group GT3 automobiliai, dėl to čempionato dalyvių gretas papildė Ferrari, Lamborghini ir McLaren gamintojai.

Pagrindinės taisyklės
---------------------

Nuo 2003 m. lenktynės vyksta apie 170 km, su dviem privalomais sustojimais techninio aptarnavimo zonoje. Šių sustojimų metu privaloma keisti visas 4 padangas, o nuo 2012 m. kuro pildymas yra uždraustas.

Techninio aptarnavimo zonoje greitis yra ribojamas iki 80 km/val (išskyrus kelias trasas).

DTM čempionate kvalifikacija vyksta keliais etapais. Pirmoje dalyje visi 22 lenktynininkai įveikia neribotą kiekį ratų. Po 16 minučių lėčiausius ratus parodę 8 lenktynininkai užima 15-22 vietas. Antrojoje 11 minučių trukmės dalyje išaiškinami startuosiantys 9-14 vietose. Trečiojoje dalyje, kuri trunka 11 minučių, lėčiausi 4 gauna starto pozicijas nuo 5 iki 8. Paskutinėje dalyje kiekvienas iš 4 greičiausių lenktynininkų atskirai įveikia po vieną greičiausią ratą. Taip išaiškinami 1-4 starto vietų nugalėtojai.

Lenktynėse visi automobiliai privalo panaudoti abiejų rūšių Hankook padangas – kietesnės ir minkštesnės sudėties.

Nuo 2013 m. DTM čempionate naudojama DRS sistema (kaip ir Formulės 1 lenktynėse). Šį įtaisą lenktynininkas lenktynėse gali naudoti, jei kirtus starto/finišo liniją iki artimiausio konkurento yra mažiau nei 1 sekundė. Šiame rate įtaisas gali būti panaudotas bet kurioje trasos vietoje tris kartus vieno rato metu.

DTM automobilis su visa įranga ir lenktynininku turi sverti ne mažiau nei 1 110 kg.

Nuo 2015 m. sezono vieno savaitgalio metu vykdavo dvejos lenktynės – šeštadienį ir sekmadienį. Pirmosios lenktynės trukdavo 40 minučių (plius vienas ratas), antrosios – 60 minučių (plius vienas ratas). Pirmųjų lenktynių metu sustojimas techninio aptarnavimo zonoje nebuvo privalomas, o sekmadienį lenktynininkai privalėjo pasikeisti padangas. Nuo šių metų DRS sistema leidžiama pasinaudoti tris kartus viename rate.

2017 m. taisyklės vėl buvo pakeistos – nuo šiol abejos lenktynės (šeštadienį ir sekmadienį) trunka po 55 min. + vienas ratas ir jų metu lenktynininkai privalo vieną kartą pasikeisti padangas.

Taškų sistema nuo 2015 m.
-------------------------

* Lenktynėse

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Vieta |  **1**  |  **2**  |  **3**  |  **4**  |  **5**  |  **6**  |  **7**  |  **8**  |  **9**  |  **10**  |
| Taškai | 25 | 18 | 15 | 12 | 10 | 8 | 6 | 4 | 2 | 1 |

* Kvalifikacijoje

|  |  |  |  |
| --- | --- | --- | --- |
| Vieta |  **1**  |  **2**  |  **3**  |
| Taškai | 3 | 2 | 1 |

Gamintojų dalyvavimas
---------------------

| Make | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Audi | TT | A4 | A5 | RS5 |
| BMW |  | M3 | M4 |
| Mercedes-Benz | CLK | C-Class | C-Coupe |
| Opel | Astra | Vectra |  |
|

Čempionai
---------

Lenktynės Hockenheimringe 2008 m.

| Sezonas | Čempionas | Automobilis | Komanda |
| --- | --- | --- | --- |
| 1984–1996 | Deutsche Tourenwagen Meisterschaft |
| 1997–1999 | *nevykdytas* |
| 2000 | Vokietija Bernd Schneider | Mercedes-Benz | Mercedes-Benz |
| 2001 | Vokietija Bernd Schneider | Mercedes-Benz | Mercedes-Benz |
| 2002 | Prancūzija Laurent Aïello | Audi | Mercedes-Benz |
| 2003 | Vokietija Bernd Schneider | Mercedes-Benz | Mercedes-Benz |
| 2004 | Švedija Mattias Ekström | Audi | Audi |
| 2005 | Jungtinė Karalystė Gary Paffett | Mercedes-Benz | Mercedes-Benz |
| 2006 | Vokietija Bernd Schneider | Mercedes-Benz | Mercedes-Benz |
| 2007 | Švedija Mattias Ekström | Audi | Audi |
| 2008 | Vokietija Timo Scheider | Audi | Mercedes-Benz |
| 2009 | Vokietija Timo Scheider | Audi | Mercedes-Benz |
| 2010 | Jungtinė Karalystė Paul di Resta | Mercedes-Benz | Mercedes-Benz |
| 2011 | Vokietija Martin Tomczyk | Audi | Audi |
| 2012 | Kanada Bruno Spengler | BMW | BMW |
| 2013 | Vokietija Mike Rockenfeller | Audi | Audi |
| 2014 | Vokietija Marco Wittmann | BMW | Team RMG |
| 2015 | Vokietija Pascal Wehrlein | Mercedes-Benz | HWA Team |
| 2016 | Vokietija Marco Wittmann | BMW | Team RMG |
| 2017 | Vokietija René Rast | Audi | Team Rosberg |
| 2018 | Jungtinė Karalystė Gary Paffett | Mercedes-Benz | HWA Team |
| 2019 | Vokietija René Rast | Audi | Team Rosberg |
| 2020 | Vokietija René Rast | Audi | Team Rosberg |
| 2021 | Vokietija Maximilian Götz | Mercedes-Benz | Team HRT |

Nuorodos
--------

|  |  |
| --- | --- |
|  | **Vikiteka: DTM** – vaizdinė ir garsinė medžiaga  |

* Oficiali DTM svetainė

Šaltiniai
---------

1. ↑  Die DTM-Saison 2012
2. ↑  Audi RS5 DTM Racecar Revealed at Geneva
3. ↑  „BMW Motorsport and the DTM: The End of an Era.". *www.bmw-motorsport.com* (anglų). Nuoroda tikrinta 2021-07-21.
4. ↑  „DTM future secured with support from Audi and BMW". *www.motorsport.com* (anglų). Nuoroda tikrinta 2021-07-21.
5. ↑  „DTM 2021: Full list of drivers, teams and manufacturers". *www.msn.com*. Nuoroda tikrinta 2021-07-21.
6. ↑  „Mercedes to support customer teams in DTM". *www.motorsport.com* (anglų). Nuoroda tikrinta 2021-07-21.
7. ↑  „Aston Martin DTM entry announced for 2019". *www.motorsport.com* (anglų). Nuoroda tikrinta 2021-07-21.
8. ↑  Sporting Regulations DTM 2013
9. ↑  TECHNICAL REGULATIONS
10. ↑  SPORTING REGULATIONS
11. ↑  SPORTING REGULATIONS